PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Propunerii legislative privind protejarea

patrimoniului cultural imaterial şi asupra Proiectului de lege pentru aprobarea Ordonanţei  Guvernului nr.19/2007 privind protejarea patrimoniului cultural imaterial


Propunerea legislativă privind protejarea patrimoniului cultural imaterial a fost transmisă Comisiei cu adresa nr. Pl.- x  350 din 2 mai 2007.


Comisia pentru cultură, arte, mijloace de informare în masă a  fost sesizată în fond cu această propunere legislativă spre avizare fiind transmisă: Comisiei pentru buget, finanţe şi bănci şi Comisiei juridice, de disciplină şi imunităţi, care au avizat negativ propunerea legislativă., precum şi Comisiei pentru muncă şi protecţie socială şi Comisiei pentru industrie şi servicii care au avizat favorabil aceasta iniţiativă. Comisia a ţinut cont de avizul favorabil nr. 1743 din 19.12.2006 emis de Consiliul Legislativ precum şi de Punctul de vedere al Guvernului nr. 107/12.01.2007, care nu susţine adoptarea acestei iniţiative legislative în forma prezentată.

Potrivit prevederilor art. 73 din Constituţia României, republicată, propunerea legislativă,  face parte din categoria legilor ordinare.  

Propunerea legislativă a fost respinsă de Senat în şedinţa din  data de 26 aprilie 2007, în calitate de primă Camera sesizată.


Proiectul de lege pentru aprobarea Ordonanţei Guvernului nr. 19/2007 privind protejarea patrimoniului cultural imaterial a fost transmis la Comisie cu adresa nr. Pl.- x 224 din 10 aprilie 2007.

 Comisia pentru cultură, arte, mijloace de informare în masă a  fost sesizată în fond cu acest proiect de  lege, spre avizare fiind transmis: Comisiei juridice, de disciplină şi imunităţi, Comisiei pentru muncă şi protecţie socială, care au transmis avize favorabile, şi Comisiei pentru industrie şi servicii care a avizat favorabil, acest proiect de lege. Comisia a ţinut cont de avizul favorabil nr. 107 din 30.01.2007 emis de Consiliul Legislativ. 

Proiectul de lege a fost adoptat de Senat în şedinţa din data de 4 aprilie 2007, în calitate de primă Camera sesizată.

Potrivit prevederilor art. 73 din Constituţia României, republicată, proiectul de lege  face parte din categoria legilor ordinare.  
Conform prevederilor art. 75 alin. (1) şi (3) din Constituţia României, republicată şi art. 92 alin. (9) pct. 1 din Regulamentul Camerei Deputaţilor, republicat, pentru cele două  iniţiative legislative sunt de competenţa  decizională a Camerei Deputaţilor.

Conform prevederilor art.67 alin.(3) din Regulamentul Camerei Deputaţilor, republicat, Comisia a hotărât dezbaterea concomitentă a celor două iniţiative legislative ce au acelaşi obiect de reglementare şi întocmirea unui raport comun.

Cele două iniţiative legislative au  fost dezbătute, concomitent, în şedinţele Comisiei din zilele de 3, 29 şi 30 mai, 11, septembrie, 16, octombrie, 6  şi 7 noiembrie, 3, 4, 10 şi 11 decembrie 2007. 
În conformitate cu prevederile art. 54 şi 55 din Regulamentul Camerei Deputaţilor, republicat, la dezbateri au participat din partea Ministerului Culturii şi Cultelor: domnul  Demeter Andras Istvan, secretar de stat, domnul Virgil Ştefan Niţulescu, secretar general şi doamna Irina Balotescu, consilier, precum şi specialişti în domeniu.

Cele două iniţiative legislative au ca obiect de reglementare cadrul juridic privind  patrimoniul cultural imaterial, domeniu ce necesită crearea cadrului juridic naţional în urma acceptării de către România a Convenţiei pentru salvgardarea patrimoniului cultural imaterial, semnată la Paris, la 17 octombrie 2003, la cea de-a 32-a sesiune a Conferinţei generale a Organizaţiei Naţiunilor Unite pentru Educaţie, Ştiinţă şi Cultură. Prin textul propus de iniţiatori se urmăreşte definirea, conservarea, salvgardarea şi transmiterea elementelor de patrimoniu imaterial, ca factor identitar deosebit de important în ansamblul deschiderii generale şi al dialogului intercultural, pentru evitarea tendinţei tot mai accentuată de uniformizare, anularea valorii şi dispariţia autenticităţii tradiţiei.. Precizăm că la sfârşitul anului 2005, Căluşul a fost inclus de către UNESCO în lista Capodoperelor Patrimoniului Oral şi Imaterial al Umanităţii. În analizarea textelor celor două iniţiative Comisia a procedat la reorganizarea şi reformularea lor în amendamente, pentru a prezenta plenului o variantă îmbunătăţită. 
La lucrările Comisiei au fost prezenţi 15 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea de voturilor celor prezenţi în sală în momentul votului.
În urma dezbaterii, Comisia pentru cultură, arte, mijloace de informare în masă propune adoptarea Proiectului de lege pentru respingerea  Ordonanţei Guvernului nr.19/2007 privind protejarea patrimoniului cultural imaterial şi, respectiv, adoptarea Propunerii legislative privind protejarea patrimoniului cultural imaterial, cu amendamentele anexate.


 PREŞEDINTE,



   SECRETAR,



    

Cătălin MICULA

                    Dumitru AVRAM
                              Şef Birou,                                                    Consilier,
                               Cristina Dan                                                   Dan Kalber 
 Amendamente admise


În urma dezbaterii, Comisia propune adoptarea Propunerii legislative privind protejarea patrimoniului cultural imaterial, cu următoarele amendamente:
	Nr.

crt.
	Text iniţial

	Text propus de Comisie

(Autorul Amendamentului )
	Motivarea amendamentelor propuse

	0
	1
	2
	3

	1
	Titlul legii:
LEGE privind protejarea patrimoniul cultural imaterial
	Nemodificat
	

	2
	CAPITOLUL I

DISPOZIŢII GENERALE
	Nemodificat
	

	3
	Art. 1. - (1) Prezenta lege stabileşte cadrul general necesar pentru identificarea, documentarea, cercetarea, prezervarea, protecţia, promovarea, punerea în valoare, transmiterea şi revitalizarea diferitelor aspecte ale patrimoniului imaterial  ca factor de dezvoltare economică, determinant al coeziunii sociale şi caracteristică definitorie a comunităţilor umane. 

(2) Prezenta lege nu poate fi folosită, în întregime sau în parte, de nici o persoană fizică sau juridică pentru a obţine protecţia unui element al patrimoniului cultural imaterial prin intermediul actelor normative care reglementează proprietatea industrială sau dreptul de autor.
	1. La articolul 1, alineatul 1 se modifică şi va avea următorul cuprins:

„Art. 1. - (1) Prezenta lege stabileşte cadrul general necesar pentru identificarea, documentarea, cercetarea, protejarea, conservarea, promovarea, punerea în valoare, transmiterea şi revitalizarea elementelor  patrimoniului cultural imaterial, caracteristică definitorie a comunităţilor umane,  ca factor de coeziune socială şi de dezvoltare economică.”
Nemodificat
 (Amendament propus de Comisie)
	Pentru o exprimarea mai corectă şi mai completă.


	4
	Art. 2. - În înţelesul prezentei legi, termenii şi expresiile de mai jos se identifică după cum urmează:

a) patrimoniu cultural imaterial - practicile, reprezentările, expresiile, cunoştinţele, abilităţile - împreună cu instrumentele, obiectele, artefactele şi spaţiile culturale asociate acestora -, pe care comunităţile, grupurile şi, în unele cazuri, indivizii le recunosc ca parte integrantă a patrimoniului lor cultural şi care se manifestă îndeosebi în următoarele domenii: 

i) tradiţii şi expresii orale, incluzând limba ca vector al patrimoniului cultural imaterial; 

ii) artele spectacolului; 

iii) practici sociale, ritualuri şi evenimente festive; 

iv) cunoştinţe şi practici referitoare la natură şi la univers; 

v) tehnici legate de meşteşuguri tradiţionale.

 b) expresii culturale tradiţionale – forme de manifestare a creativităţii umane cu exprimare materială, verbală, muzicală, coregrafică, grafică, arhitecturală, componente ale patrimoniului cultural imaterial, caracterizate prin:
i) caracterul anonim al originii creaţiei lor;

ii) transmiterea şi păstrarea lor se face în special în cadrul familiei sau al unei comunităţi locale şi cu precădere în pe cale non-formală şi informală;

iii) sunt realizate într-o proporţie semnificativă cu ajutorul unor unelte sau instrumente acţionate de energii naturale, cum sunt cea hidraulică sau eoliană, ori de forţa musculară umană sau animală;

iv) existenţa şi cunoaşterea lor, delimitate teritorial, percepute ca fiind intrinsec legate de comunităţile în care au fost create,  păstrate şi transmise;

v) realizarea, efectuarea sau prestarea lor se face fără utilizarea de tipare, modele sau orice alt mijloc de reproducere care să permită prin natura lui obţinerea de produse, servicii, lucrări sau interpretări identice;

vi) transmiterea şi păstrarea, de obicei, fără folosirea tiparului sau a oricărui alt mijloc de comunicare în masă şi la distanţă;

vii) faptul că sunt comune unor comunităţi care pot fi delimitate pe criterii de vârstă, geografice, de sex, etnice, profesionale sau de orice altă natură;

viii) sunt realizate în cadrul comunităţilor umane de către persoane care trăiesc în mod obişnuit în aceste comunităţi şi pentru satisfacerea nevoilor culturale, materiale, economice, religioase sau de altă natură obişnuite ale membrilor respectivei comunităţi.

c) artizanat – activitate care:

i) are ca scop obţinerea de produse, prestarea de servicii ori efectuarea de lucrări, folosind în mare măsură unelte, instrumente, tehnici şi materii prime tradiţionale;

ii) este realizată de către o persoană fizică în mod individual ori în cadrul unei asociaţii familiale, a unei societăţi comerciale ori a unei societăţi cooperative artizanale;

iii) este realizată pentru a oferi practicantului şi familiei acestora mijlocul principal de subzistenţă;

iv) este realizată fără a avea o legătură directă cu comunitatea în interiorul căreia se originează produsele, serviciile sau lucrările;

v) prin modul său de organizare permite obţinerea de rezultate în serie sau identice. 

d) expresii culturale populare – componente ale patrimoniului cultural imaterial caracterizate prin:

i) manifestări desfăşurate în mod spontan, fără legătură directă cu originea acestora;

ii) faptul că nu pot fi delimitate ca fiind specifice unei anumite comunităţi.

iii) origine anonimă sau existenţa unui autor ignorată cu bună credinţă de către purtătorii lor;

iv) transmiterea şi păstrarea lor, prin modalităţi diverse; inclusiv în cadrul sistemelor educaţionale şi de formare profesională oficiale sau instituţionalizate;
	2. Articolul 2 se modifică şi va avea următorul cuprins:

„Art. 2.- În înţelesul prezentei legi, termenii şi expresiile de mai jos se definesc după cum urmează:
   a) patrimoniu cultural imaterial – totalitatea practicilor, reprezentărilor, expresiilor, cunoştinţelor, abilităţilor - împreună cu instrumentele, obiectele, artefactele şi spaţiile culturale asociate acestora - pe care comunităţile, grupurile sau, după caz, indivizii le recunosc ca parte integrantă a patrimoniului lor cultural;
b) expresii culturale tradiţionale – forme de manifestare ale creativităţii umane cu exprimare materială, orală - forme de artă a cuvântului şi expresii verbale tradiţionale – forme de exprimare muzicală – cântece, dansuri, jocuri populare - forme de expresie sincretică - obiceiuri, ritualuri, sărbători,  etnoiatrie, jocuri de copii şi jocuri sportive tradiţionale  - forme ale creaţiei populare în domeniul tehnic, precum şi meşteşuguri ori tehnologii tradiţionale;


 c)  tezaure umane vii – titlul onorific ce poate fi conferit acelor persoane care sunt recunoscute de către comunitate drept creatoare şi transmiţătoare de elemente ale unui domeniu al patrimoniului cultural imaterial, în forma şi cu mijloacele tradiţionale nealterate;


d) marca tradiţională distinctivă – elementul specific de autenticitate al expresiei culturale tradiţionale pe care o defineşte ca fiind reprezentativă pentru un grup de creatori, interpreţi ori meşteşugari tradiţionali, păstrători sau transmiţători ai elementelor  patrimoniului cultural imaterial.”
(Amendament propus de Comisie)
	Pentru o mai corectă redactare şi o mai bună sistematizare a materiei.

	
	
	3. După articolul 2 se introduc trei noi articole, art. 3-5, cu următorul cuprins: 

„Art. 3. - Patrimoniul cultural imaterial este transmis din generaţie în generaţie, recreat în permanenţă de comunităţi şi grupuri umane, în interacţiune cu natura şi istoria lor, conferindu-le acestora un sentiment de identitate şi continuitate, contribuind în acelaşi timp la promovarea respectului faţă de diversitatea culturală şi creativitatea umană.
Art. 4. - Principalele caracteristici ale patrimoniului cultural imaterial sunt:

a)  caracterul anonim al originii creaţiei;

b) transmiterea cu precădere pe cale   informală;

c)  păstrarea sa în special în cadrul familiei, grupului şi/ sau al comunităţii; 
d) delimitarea după următoarele criterii: teritorial, etnic, religios, vârstă, sex  şi socio-profesional;

e) percepţia ca fiind intrinsec legat de grupurile şi/sau comunităţile în care a fost creat,  păstrat şi transmis;

f) realizarea, interpretarea ori crearea  elementelor patrimoniului cultural imaterial în interiorul grupului şi/sau al comunităţii, cu respectarea formelor şi tehnicilor tradiţionale.
Art. 5  –  Patrimoniul cultural imaterial poate fi constituit din manifestări aparţinând  următoarelor domenii: 

a) tradiţii şi expresii verbale, având limbajul ca vector  principal al expresiei culturale ; 

b) artele spectacolului, având ca mijloace de expresie sunetul muzical şi mişcarea corporală; 

c) practici sociale, ritualuri şi evenimente festive, jocuri de copii şi jocuri sportive tradiţionale; 

d) cunoştinţe şi practici referitoare la natură şi la univers; 

e) tehnici legate de meşteşuguri tradiţionale.”
(Amendament propus de Comisie)
	Pentru o mai bună sistematizare a materialului.

	5
	CAPITOLUL II

EXPRESIILE CULTURALE TRADIŢIONALE
	Nemodificat
	

	6
	Art. 3..- (1) Expresiile culturale tradiţionale sunt rezultatul activităţii de creaţie a unei comunităţi umane cu caracteristici culturale coerente care permit delimitarea de alte comunităţi umane.
(2) Expresiile culturale tradiţionale cuprind:

a) creaţie exprimată în forme verbale: povestea, basmul, snoava, ghicitoarea, legenda, balada, teatrul popular, lirica rituală şi nerituală, oraţia, descântecul şi alte asemenea.

b) creaţie exprimată în forme non-verbale: melodia vocal instrumentală sau de joc, dansul.
c) creaţie exprimată în forme sincretice: cântecul cu acompaniament instrumental, incantaţia şi alte asemenea.
d) creaţie exprimată în forme materiale, denumite produse meşteşugăreşti: desenul şi modelul decorativ, obiecte, instrumente, unelte şi instalaţii.

(3) Expresiile culturale tradiţionale pot fi exprimate şi sub forma reţetei sau instrucţiunii de preparare sau pregătire a unei substanţe chimice, aliment ori material.
 (4) Expresiile culturale tradiţionale prevăzute la alin. (2) lit. a)-c) sunt realizate de creatori-interpreţi populari, iar cele prevăzute la alin. (2) lit. d) şi alin. (3) de către meşteşugari tradiţionali.
	4. Articolul  3 se renumerotează, devine art. 6 şi va avea următorul cuprins:
Art. 6. (1) nemodificat
(2) Expresiile culturale tradiţionale cuprind:
a) creaţia exprimată în forme verbale: povestea, basmul, snoava, legenda, balada, lirica rituală şi nerituală, teatrul popular, oraţia, descântecul, ghicitoarea, proverbul şi altele asemenea;
b) creaţia exprimată în forme non-verbale: cântecul fără acompaniament, melodia vocală, instrumentală  sau de joc, dansul şi altele asemenea;

c) creaţia exprimată în forme imateriale sincretice: cântecul cu acompaniament instrumental, incantaţia şi alte asemenea;
d) creaţia exprimată în forme materiale, denumite produse meşteşugăreşti: obiecte, instrumente, unelte şi instalaţii, ori realizate în forme de expresie plastică grafică: desenul şi modelul decorativ.

 (3) Expresiile culturale tradiţionale pot fi exprimate şi sub forma unor reţete sau instrucţiuni de preparare ori pregătire a unor alimente, respectiv a unor substanţe chimice, ori materiale de construcţie, textile ori altele asemenea.

Se elimină.
(Amendament propus de Comisie)
	Pentru o exprimare mai corectă şi mai completă.

	7
	Art. 4. - (1) În cazul în care pentru un domeniu sau o ocupaţie din cadrul expresiilor culturale tradiţionale există cel mult două persoane pe întreg teritoriul României apte să realizeze acele expresii, persoanele în cauză primesc titlul de tezaure umane vii şi beneficiază de următoarele drepturi:
a) au de drept calitatea de evaluator sau formator pentru domeniul sau ocupaţia în care îşi desfăşoară activitatea;

b) beneficiază de sprijin financiar sau material din partea instituţiilor publice cu atribuţii în domeniul expresiilor culturale tradiţionale în vederea organizării de cursuri de iniţiere sau formare profesională pentru tineri şi adulţi pentru domeniul sau ocupaţia în care îşi desfăşoară activitatea;

c) participă la târguri de specialitate naţionale sau internaţionale organizate în ţară sau străinătate cu decontarea tuturor cheltuielilor aferente de către instituţiile publice de subordonare centrală pentru târgurile internaţionale, respectiv de către instituţiile publice de subordonare locală pentru târgurile naţionale.
(2) Titlul de tezaur uman viu este viager, personal şi netransmisibil şi se acordă potrivit normelor metodologice elaborate de Ministerul Culturii şi Cultelor şi aprobate prin hotărâre a Guvernului în termen de 120 de zile de la intrarea în vigoare a prezentei legi.
	5. Articolul  4 se renumerotează, devine art.7 şi va avea următorul cuprins:

Art. 7.- (1) În cazul în care pentru o ocupaţie din cadrul expresiilor culturale tradiţionale,  sau pentru un domeniu al patrimoniului cultural imaterial există pe întreg teritoriul României persoane percepute de comunitatea lor ca singurele capabile să realizeze acele expresii culturale în forma şi cu mijloacele tradiţionale nealterate, acele persoane primesc titlul de  tezaure umane vii.
(2) Titlul de tezaur uman viu este viager, personal şi netransmisibil, şi se acordă de către Comisia naţională pentru salvgardarea patrimoniului cultural imaterial.”           

(Amendament propus de Comisie)
	Pentru o mai corectă redactare şi pentru o mai bună sistematizare.

	8
	Art. 5. - (1) Creatorii-interpreţi populari şi meşteşugarii tradiţionali se pot asocia în vederea adoptării mărcii tradiţionale distinctive necesară deosebirii creaţiilor acestora de creaţii similare din alte zone etnografice.

(2) Marca tradiţională distinctivă poate fi reprezentată ca însemn grafic, element de port sau în orice formă cu exprimare fizică.
(3) Marca tradiţională distinctivă poate fi utilizată şi pentru produsele meşteşugăreşti, cu acordul exprimat în scris al entităţilor asociative ale creatorilor populari din zonele etnografice la care se face referire.
(4) Exploatarea economică a expresiilor culturale tradiţionale fără acordul scris al reprezentanţilor comunităţilor în cadrul cărora sunt acestea realizate sau, după caz, al asociaţiilor prevăzute la alin. (1) este interzisă şi sancţionează cu confiscarea veniturilor obţinute în urma exploatării.

(5) Creatorii-interpreţi populari şi meşteşugarii tradiţionali sunt asimilaţi producătorilor agricoli şi beneficiază de acelaşi regim fiscal.
(6) Creatorii-interpreţi populari şi meşteşugarii tradiţionali îşi desfăşoară activitatea în mod individual sau în cazul unor asociaţii familiale care nu au calitatea de comerciant.

	6. Articolul  5 se renumerotează, devine art. 8  şi va avea următorul cuprins:

Art. 8. - (1) Creatorii, interpreţii populari şi meşteşugarii tradiţionali, păstrători şi/sau transmiţători ai elementelor patrimoniului cultural imaterial se pot asocia în vederea adoptării mărcii tradiţionale distinctive.

(2) Marca tradiţională distinctivă, necesară identificării creaţiilor populare originale autentice faţă de creaţii similare din alte zone etnografice din ţară şi din străinătate se omologhează de către Centrul Naţional pentru Conservarea şi Promovarea Culturii Tradiţionale, la  solicitarea expresă şi în scris a creatorilor, interpreţilor populari, sau a păstrătorilor/transmiţătorilor, cu recomandarea expresă şi în scris a Comisiei naţionale pentru salvgardarea patrimoniului cultural imaterial;

(3) Marca tradiţională distinctivă poate fi reprezentată şi ca însemn grafic.

Se elimină.

(4). Creatorii, interpreţii populari şi meşteşugarii tradiţionali beneficiază de acelaşi regim fiscal ca şi producătorii agricoli.
(5) Creatorii, interpreţii populari şi meşteşugarii tradiţionali îşi desfăşoară activitatea în mod individual sau în cadrul unor asociaţii familiale.

(Amendament propus de Comisie)
	Pentru o redactare mai corectă şi mai explicită.


	9
	CAPITOLUL III

ARTIZANATUL ŞI EXPRESIILE CULTURALE POPULARE
	7. CAPITOLUL  III -  Se elimină.
(Amendament propus de Comisie)
	Pentru  sistematizarea materiei şi eliminarea unui capitol care poate face obiectul unei alte iniţiative legislative


	10
	Art. 6. - (1) Practicarea artizanatului de către o persoană fizică în mod individual, denumită artizan,  este permisă cu respectarea următoarelor condiţii:

a) artizanul este singurul executant al produselor, lucrărilor sau serviciilor;

b) artizanul este autorizat în condiţiile Legii nr.300 din 28 iunie 2004
privind autorizarea persoanelor fizice şi a asociaţiilor familiale care desfăşoară activităţi economice în mod independent şi respectă prevederile acestei legi în practicarea artizanatului;

c) artizanul deţine un certificat de calificare, certificat de absolvire sau certificat de competenţe cu recunoaştere naţională pentru ocupaţia practicată, eliberat în condiţiile Ordonanţei Guvernului nr. 129/2000 privind formarea profesională a adulţilor, republicată, cu modificările şi completările ulterioare.

(2) Artizanul poate folosi forţă de muncă numai pe durata unui contract de ucenicie la locul de muncă.

(3) Artizanul nu poate avea mai mult de un ucenic pe an.
	 Se elimină.

(Amendament propus de Comisie)     


	

	11
	Art. 7. - (1) Practicarea artizanatului în cadrul unei asociaţii familiale, denumită asociaţie familială artizanală, este permisă cu respectarea următoarelor condiţii:

a) membrii asociaţiei familiale artizanale sunt singurii executanţi ai ocupaţiei artizanale şi nu folosesc în nici un mod forţă de muncă din afara asociaţiei familiale;

b) asociaţia familială artizanale este autorizată în condiţiile Legii nr.300 din 28 iunie 2004 privind autorizarea persoanelor fizice şi a asociaţiilor familiale care desfăşoară activităţi economice în mod independent şi respectă prevederile acestei legi în practicarea artizanatului;

c) cel puţin un membru al asociaţiei familiale artizanale deţine un certificat de calificare, certificat de absolvire sau certificat de competenţe cu recunoaştere naţională pentru meşteşugul practicat, eliberat în condiţiile Ordonanţei Guvernului nr. 129/2000 privind formarea profesională a adulţilor, republicată, cu modificările şi completările ulterioare.

(2) Asociaţia familială artizanală poate folosi forţă de muncă din afara asociaţiei familiale numai pe durata unui contract de ucenicie la locul de muncă.

        (3) Asociaţia familială artizanală nu poate avea mai mult de doi pe an.
	Se elimină.

   (Amendament propus de Comisie)     
                                                                                                                                                                                                                                                                                                                                                                                                                                                                                                                                 
	

	12
	Art. 8. - (1) Practicarea artizanatului în cadrul unei societăţi comerciale, denumită societate comercială artizanală este permisă cu respectarea următoarelor condiţii:

a) societatea comercială artizanală are ca unic obiect de activitate practicarea activităţi artizanale şi este încadrată în categoria microîntreprinderii;

b) societatea comercială artizanală poate desfăşura alte activităţi economice numai în măsura în care acestea se află în strânsă legătură cu practicarea artizanatului şi sunt necesare pentru valorificarea produselor, serviciilor şi lucrărilor artizanale;

c) societatea comercială artizanală poate fi organizată doar sub forma societăţii comerciale în nume colectiv;

d) societatea comercială este înfiinţată cu respectarea prevederilor Legii nr. 31/1990 privind societăţile comerciale, republicată, cu modificările şi completările ulterioare;

e) asociatul unic, cel puţin un asociat, după caz,  sau cel puţin un salariat angajat cu contract individual de muncă pe perioadă nedeterminată, deţin un certificat de calificare, certificat de absolvire sau certificat de competenţe cu recunoaştere naţională pentru artizanatul practicat, eliberat în condiţiile Ordonanţei Guvernului nr. 129/2000 privind formarea profesională a adulţilor, republicată, cu modificările şi completările ulterioare.

(2) Societăţile comerciale care au ca obiect de activitate şi realizarea de activităţi artizanale au obligaţia ca în termen de un an calendaristic de la data intrării în vigoare a prezentei legi sa îşi adapteze statutul în conformitate cu prevederile prezentei legi.
	 Se elimină.
    (Amendament propus de Comisie)

	Art. 9. - Practicarea artizanatului în cadrul unei societăţi cooperative artizanale este permisă cu respectarea următoarelor condiţii:

a) societatea cooperativă artizanale este înfiinţată şi organizată ca societate cooperativă de gradul 1, cu respectarea prevederilor Legii nr. 1/2005 privind organizarea şi funcţionarea cooperaţiei;

b) majoritatea membrilor cooperatori deţin un certificat de calificare, certificat de absolvire sau certificat de competenţe cu recunoaştere naţională pentru artizanale practicat, eliberat în condiţiile Ordonanţei Guvernului nr. 129/2000 privind formarea profesională a adulţilor, republicată, cu modificările şi completările ulterioare.
	  Se elimină.
(Amendament propus de Comisie)     

	Art. 10. - (1) Artizanatul poate fi practicat şi în puncte de lucru mobile cu respectarea următoarelor cumulativă a următoarelor condiţii:

a) afişarea vizibilă a certificatului de înregistrare al artizanului, asociaţiei familiale artizanale, societăţii comerciale artizanale sau societăţii cooperative artizanale, după caz;

b) afişarea vizibilă a certificatului de calificare, certificatului de absolvire sau certificatului de competenţe deţinut de persoana care efectuează activitatea artizanale;

c) activitatea artizanale este practicată cu caracter temporar.

(2) Comercializarea produselor artizanale în afara spaţiilor comerciale sau locurilor de producţie este permisă cu respectarea cumulativă a următoarelor condiţii:

a) afişarea vizibilă a certificatului de înregistrare al artizanului, asociaţiei familiale artizanale, societăţii comerciale artizanale sau societăţii cooperative artizanale, după caz;

b) afişarea vizibilă a certificatului de calificare, certificatului de absolvire sau certificatului de competenţe deţinut de persoana care efectuează activitatea artizanală;

c) expunerea produselor artizanale pe mese, suporţi, rafturi, stelaje sau altele asemenea, cu o înălţime minimă de 1 metru;

d) ambalarea produselor artizanale vândute astfel încât acestea să poată fi transportate în condiţii care să permită păstrarea integrităţii fizice a acestora;

e) aplicarea pe fiecare produs artizanal sau pe ambalajul acestuia, după caz, a unei etichete ori a unui însemn care să cuprindă denumirea produsului, numele sau denumirea producătorului.

(3) Încălcarea prevederilor prezentului articol se sancţionează cu interzicerea desfăşurării de activităţi în domeniul artizanal pentru o perioadă de cel mult 5 ani.
	 Se elimină

(Amendament propus de Comisie)     

 (Amendament propus de Comisie)

	Art. 11. - (1) Pregătirea profesională în domeniul artizanatului se face cu respectarea prevederilor Ordonanţei Guvernului nr. 129/2000 privind formarea profesională a adulţilor, republicată, cu modificările şi completările ulterioare. 

(2) Pregătirea profesională în domeniul activităţilor artizanale se poate face şi de către artizani sau în cadrul asociaţiilor familiale artizanale, societăţilor comerciale artizanale ori societăţilor cooperative artizanale.

(3) Prin derogare de la prevederile art. 207 alin. (1) din Codul Muncii poate fi ucenic în domeniul artizanatului şi persoana cu vârsta mai mare de 25 de ani.

(4) Atestarea maistrului de ucenicie pentru ocupaţii din domeniul artizanatului se face de către Ministerul Muncii, Solidarităţii Sociale şi Familiei şi Ministerul Culturii şi Cultelor.

(5) Furnizorii de formare profesională care organizează programe de formare profesională în domeniul artizanatului sunt autorizaţi şi de către Ministerul Culturii şi Cultelor.

(6) Certificatele de calificare profesională şi de absolvire prevăzute la art. 31 alin. (3) din Ordonanţa Guvernului nr. 129/2000 privind formarea profesională a adulţilor, republicată, cu modificările şi completările ulterioare, eliberate pentru ocupaţiile din domeniul artizanatului poartă şi antetul Ministerului Culturii şi Cultelor. 

(7) Formatorii prevăzuţi la art. 14 alin. (1) lit. d) din Ordonanţa Guvernului nr. 129/2000 privind formarea profesională a adulţilor, republicată, cu modificările şi completările ulterioare, pentru ocupaţii din domeniul artizanatului sunt atestaţi de instituţia publică de subordonare centrală cu atribuţii în domeniul formării profesionale.

(8) Certificarea evaluatorilor de competenţe profesionale prevăzuţi la art. 32 alin. (2) din Ordonanţa Guvernului nr. 129/2000 privind formarea profesională a adulţilor, republicată, cu modificările şi completările ulterioare, pentru ocupaţii din domeniul artizanatului se face şi cu participarea reprezentanţilor instituţiei publică de subordonare centrală cu atribuţii în domeniul formării profesionale.
	   Se elimină

(Amendament propus de Comisie)

	CAPITOLUL IV
MĂSURI DE PROTECŢIE A PATRIMONIULUI IMATERIAL
	8. Capitolul IV se renumerotează  şi devine   Capitolul III, cu următorul titlu :
CAPITOLUL III
MĂSURI DE PROTEJARE A PATRIMONIULUI CULTURAL IMATERIAL
        (Amendament propus de Comisie)
	Amendament de tehnică legislativă şi pentru corelare cu termenii folosiţi în acte normative. 

	17
	
	9. După titlul Capitolului III se introduc trei articole noi, art. 9-11, cu următorul cuprins:

„Art. 9.- (1) Conservarea manifestărilor de viaţă culturală tradiţională a comunităţilor - reprezentând un demers sistematic şi coordonat pentru  recunoaşterea expresiilor culturale tradiţionale de către specialiştii în domeniile patrimoniului cultural imaterial - se face  prin adoptarea următoarelor măsuri:
a) elaborarea de strategii de salvgardare a  elementelor patrimoniului cultural imaterial;

b) stabilirea de criterii de identificare şi evaluare, standarde de conservare şi procedee de punere în valoare a expresiilor culturale  tradiţionale ale comunităţilor;

c) constituirea de comisii consultative, de expertiză şi omologare, destinate să certifice valoarea formaţiilor artistice care propun un repertoriu de folclor prelucrat sau stilizat;

d) reconstituirea segmentelor vieţii tradiţionale - materiale şi imateriale - despre care comunităţile deţin doar informaţii documentare orale sau scrise.

(2) Punerea în valoare a patrimoniului cultural imaterial se realizează prin:

a) susţinerea programelor şi a proiectelor care promovează elementele patrimoniului cultural imaterial;

b) stimularea iniţiativelor comunitare de revitalizare a manifestărilor de viaţă tradiţională cu accent asupra elementelor de patrimoniu cultural imaterial ce pot deveni o sursă de dezvoltare economică la nivel local, regional sau/şi naţional;

c) sprijinirea proiectelor de punere în valoare a patrimoniului cultural imaterial comun în zonele şi aşezările în care sunt comunităţi multietnice, pentru a contribui la structurarea unei imagini reale asupra diversităţii patrimoniului cultural imaterial de pe teritoriul României.
Art.10. - Măsurile de protejare a patrimoniului cultural imaterial prevăzute de prezenta lege nu se aplică:

a)  rezultatelor însuşirii abuzive a creaţiei muzicale folclorice, prin care creaţiile unor interpreţi reprezentativi pentru o cultură au fost preluate şi introduse în circuitul universal şi depersonalizate;

b) înregistrărilor, publicaţiilor, traducerilor, prelucrărilor, manifestărilor oral-narative sau poetice de orice fel, care astfel au devenit obiecte comerciale ce şi-au pierdut referinţa de identitate culturală şi sensul iniţial;

c) produselor comerciale de calitate mediocră, care au ca sursă de inspiraţie motive folclorice emblematice pentru spiritualitatea de pe teritoriul României.
Art. 11.- În termen de 60 de zile de la intrare în vigoare a prezentei legi, Ministerul Culturii şi Cultelor elaborează Programul naţional de protejare a patrimoniului cultural imaterial, care se aprobă prin ordin al ministrului culturii şi cultelor.
(Amendament propus de Comisie)
	Pentru o mai bună sistematizare a materiei.

	Art. 12. - (1) Se înfiinţează Registrul Naţional al Patrimoniului Imaterial care cuprinde expresiile culturale tradiţionale existente pe teritoriul României.

(2) Registrul Naţional al Patrimoniului Imaterial este organizat în liste după cum urmează:

a) Lista expresiilor culturale tradiţionale dispărute;
b) Lista expresiilor culturale tradiţionale aflate în pericol de dispariţie;
c) Lista expresiilor culturale tradiţionale vii.
(3) Registrul Naţional al Patrimoniului Imaterial este organizat şi administrat de Institutul de Etnografie şi Folclor „C. Brăiloiu”.
	10. Articolul 12 se modifică se completează  şi va avea următorul cuprins:

Art. 12. - (1) Se înfiinţează Registrul naţional al patrimoniului cultural imaterial, cu rol de inventar general, în care sunt înscrise elementele ce alcătuiesc  patrimoniul cultural imaterial de pe teritoriul României.
(2) Registrul naţional al patrimoniului cultural imaterial este structurat după cum urmează:

a)  lista elementelor patrimoniului cultural imaterial dispărute;

b)  lista elementelor patrimoniului cultural imaterial aflate în pericol de dispariţie;
c) lista elementele vii, alcătuind patrimoniul cultural imaterial existent pe teritoriul României.
(3) Registrul naţional al patrimoniului cultural imaterial este organizat şi administrat de către  Centrul Naţional pentru Conservarea şi Promovarea Culturii Tradiţionale. 
(4) Centrul Naţional pentru Conservarea şi Promovarea Culturii Tradiţionale din subordinea Ministerului Culturii şi Cultelor poate colabora, în vederea arhivării, cu organisme şi instituţii de specialitate în domeniu din ţară şi din străinătate.
(Amendament propus de Comisie)
	Pentru o exprimare mai corectă.

	19.
	Art. 13.- În termen de 180 de zile de la intrarea în vigoare a prezentei legi Ministerul Culturii şi Cultelor elaborează Programul naţional de protejare a Patrimoniului Imaterial care se aprobă prin hotărâre a Guvernului în interiorul acestui termen.
	11. Art. 13 se elimină.
(Amendament propus de Comisie)
	Materia acestui articol se regăseşte la punctul 17 din raport, respectiv ]n noul articol 11.

	CAPITOLUL V

INSTITUŢII ŞI ORGANIZAŢII CU ATRIBUŢII ÎN DOMENIUL PATRIMONIULUI  IMATERIAL

	12. Capitolului V  se renumerotează,  devine  CAPITOLUL IV cu următorul titlu:
CAPITOLUL IV
INSTITUŢII ŞI ORGANISME CU ATRIBUŢII ÎN DOMENIUL PATRIMONIULUI CULTURAL IMATERIAL
          (Amendament propus de Comisie)
	Amendament de tehnică legislativă.

	Secţiunea 1

Ministerul Culturii şi Cultelor

	13. Se elimină.
  (Amendament propus de Comisie)
	Pentru reorganizarea materialului.

	14. După titlul capitolului IV se introduc patru articole noi,  art.13-16, cu următorul cuprins:

Art. 13 – Comisia naţională pentru salvgardarea patrimoniului cultural imaterial, structură fără personalitate juridică, în subordinea Ministerului Culturii şi Cultelor, are atribuţii de coordonare a activităţilor de protejare şi promovare a patrimoniului cultural imaterial, desfăşurate în baza politicilor culturale ale Ministerului Culturii şi Cultelor.
Art. 14. - Comisia naţională pentru salvgardarea patrimoniului cultural imaterial elaborează Programul naţional de salvgardare, protejare şi punere în valoare a patrimoniului cultural imaterial.
Art. 15. - Comisia naţională pentru salvgardarea patrimoniului cultural imaterial conferă titlul de  tezaurele umane vii pentru domenii ale patrimoniului cultural imaterial şi alcătuieşte listele patrimoniului cultural imaterial prevăzute la art. 12 alin (2).
Art. 16. - Organizarea, funcţionarea şi atribuţiile Comisiei naţionale pentru salvgardarea patrimoniului cultural imaterial se stabilesc prin ordin al ministrului culturii şi cultelor.
(Amendament propus de Comisie)
	Pentru reorganizarea materialului.

	Art. 14. - Ministerul Culturii şi Cultelor îndeplineşte următoarele atribuţii specifice:
a) elaborează politici şi strategii în domeniul de aplicare al legii;

b) coordonează la nivel naţional activitatea instituţiilor publice cu atribuţii în domeniul patrimoniului imaterial pentru evitarea disfuncţionalităţilor şi în sprijinul integrării sistemului administrativ în domeniu din România cu sistemele similare din străinătate;
c) aprobă criteriile de delimitare pentru expresiile culturale tradiţionale, potrivit art. 2 lit. b) pct. iiiv);
d) aprobă regulamentele cadru de organizare şi funcţionare al centrelor teritoriale şi judeţene pentru patrimoniul imaterial;
	15. Articolul 14  se renumerotează, devine art. 17, cu următorul cuprins:

Art. 17.- În domeniul patrimoniului cultural imaterial Ministerul Culturii şi Cultelor  îndeplineşte următoarele atribuţii specifice :

a) elaborează  politici şi strategii în domeniu;

b) coordonează, la nivel naţional activităţile instituţiilor publice cu atribuţii în domeniul patrimoniului cultural imaterial;
c) sprijină financiar  instituţiile cu atribuţii în activităţile de identificare, conservare, protejare şi punere în valoare a elementelor ce alcătuiesc patrimoniul cultural imaterial;

d) susţine promovarea elementelor  patrimoniului cultural imaterial românesc, în comunităţile româneşti de peste hotare;
e) sprijină instituţiile cu atribuţii în implementarea strategiilor de salvgardare a elementelor  patrimoniului cultural imaterial.
(Amendament propus de Comisie)

	Secţiunea 2

Centrul Naţional pentru Patrimoniul Imaterial
	16. Se elimină

(Amendament propus de Comisie)
	Pentru reorganizarea materialului.

	Art. 15.- Centrul Naţional pentru Patrimoniul Imaterial este instituţie publică de cultură în subordinea Ministerului Culturii si Cultelor, finanţată din venituri proprii şi din alocaţii de la bugetul de stat.
	17. Se elimină.
(Amendament propus de Comisie)

	Art. 16. - Organizarea si funcţionarea Centrului Naţional pentru Conservarea şi Promovarea Culturii Tradiţionale se aprobă prin ordin al ministrului culturii şi cultelor, în termen de 30 de zile de la data intrării în vigoare a prezentei legi.

	18. Se elimină.
(Amendament propus de Comisie)

	Art. 17.- Centrul Naţional pentru Conservarea şi Promovarea Culturii Tradiţionale are următoarele atribuţii:
a) efectuează activităţi de promovare a patrimoniului imaterial de pe teritoriul României la toate nivelele;
b) sprijină, inclusiv financiar, activităţile de valorificare, promovare şi diseminare a expresiilor culturale tradiţionale iniţiate de alte persoane fizice sau juridice;
c) iniţiază programe pentru conservarea, protejarea şi promovarea expresiilor culturale tradiţionale;

d) colaborează cu Institutul de Etnografie şi Folclor “Constantin Brăiloiu” la elaborarea criteriilor de delimitare pentru expresiile culturale tradiţionale;
e) realizează programe-cadru de educaţie permanentă în domeniul expresiilor culturale tradiţionale;
f) editează şi difuzează, pe orice suport, cărţi şi alte publicaţii din domeniul patrimoniului imaterial şi artei de amatori;
g) propune regulamentul cadru de organizare şi funcţionare al centrelor teritoriale şi  judeţene pentru patrimoniul imaterial.

	19. Articolul 17 se renumerotează, devine art. 18, cu următorul cuprins:

Art. 18.- Centrul Naţional pentru Conservarea şi Promovarea Culturii Tradiţionale îndeplineşte următoarele atribuţii în domeniu :
a) iniţiază şi derulează proiecte şi programe privind activităţi de conservare, protejare, punere în valoare şi promovare a patrimoniului cultural imaterial de pe teritoriul României;

b) susţine, inclusiv financiar, proiectele, programele şi activităţile de cercetare, conservare, protejare, punere în valoare şi promovare a patrimoniului cultural imaterial de pe teritoriul României iniţiate de persoane fizice sau  juridice de drept public sau privat, în conformitate cu strategiile şi politicile Ministerului Culturii şi Cultelor;

c) coordonează metodologic activitatea aşezămintelor culturale în domeniul patrimoniului cultural imaterial; 
d) colaborează cu instituţii specializate în vederea realizării programelor şi activităţilor de cercetare;

e) realizează programe-cadru de educaţie permanentă în domeniul expresiilor culturale tradiţionale;
f) editează şi difuzează pe orice suport  material cărţi şi alte publicaţii din domeniul patrimoniului cultural imaterial, cu acordul Ministerului Culturii şi Cultelor;
g) înfiinţează şi administrează Registrului naţional al mărcilor tradiţionale distinctive;
h) omologhează mărcile tradiţionale distinctive.
(Amendament propus de Comisie)
	Pentru o redactare mai corectă şi mai completă.

	17. După articolul 18 se introduc trei noi articole, art. 19 - 21, cu următorul cuprins:

Art. 19. - În instituţiile specializate în domeniul patrimoniului cultural imaterial se organizează arhive neconvenţionale de folclor, în care sunt colecţionate, inventariate şi conservate, cele mai importante piese din domeniu, prin fixare pe orice fel de suport material.
Art. 20. – În vederea organizării evidenţei ştiinţifice specifice, instituţiile ce au în administrare arhive neconvenţionale au următoarele obligaţii:
a) să respecte criteriile ştiinţifice naţionale şi internaţionale de apreciere a valorii şi de alcătuire a documentelor de patrimoniu cultural imaterial;
b) să alcătuiască întregul sistem de cartoteci şi de fişe solicitat de metoda ştiinţifică prin care s-a operat pentru identificarea fiecărui element al patrimoniului cultural imaterial;
 c) să asigure condiţii optime de conservare şi de protejare a fiecărui document purtător al unui element de patrimoniu cultural imaterial, pentru evitarea degradării fizice şi a utilizării frauduloasă;
d) să elaboreze şi să pună în aplicare programe periodice pentru cercetarea stadiului în care se află elementele aparţinând patrimoniului cultural imaterial;
e) să publice lucrări ştiinţifice privind rezultatele studiilor fundamentale din domeniu;
f) să sprijine proiectele care stimulează interesul tinerilor pentru domeniul patrimoniului cultural imaterial.
Art. 21. – Pe data intrării în vigoarea a prezentei legi Ordonanţa Guvernului nr. 19 din 31 ianuarie 2007 privind protejarea patrimoniului cultural imaterial, publicată  în Monitorul Oficial al României, partea I, nr.81din 1 februarie 2007, se abrogă.
 (Amendament propus de Comisie)
	Pentru reorganizarea materialului.

	Secţiunea 3

Centrele teritoriale pentru conservarea şi promovarea

culturii tradiţionale
	18. Se elimină.
(Amendament propus de Comisie)
	Pentru reorganizarea materialului.

	Art. 18. - (1) Centrele teritoriale pentru conservarea şi promovarea culturii tradiţionale, denumite în continuare centrele teritoriale, sunt instituţii publice de cultură, cu personalitate juridică, sub autoritatea metodologică Ministerului Culturii şi Cultelor, finanţate din venituri proprii şi din alocaţii de la bugetele judeţene, care exercită competenţe partajate ale autorităţilor administraţiei publice în domeniile de aplicare ale prezentei legi, potrivit regulilor generale cuprinse în Legea-cadru a descentralizării nr. 195/2006.  

(2) Centrele teritoriale au sediul în municipiile reşedinţă de judeţ ale judeţelor Neamţ, Alba, Cluj, Brăila, Ialomiţa, Dolj şi în Municipiul Bucureşti.

(3) Sfera de competenţă a fiecărui centru teritorial este corespunzătoare zonelor de dezvoltare regională, astfel cum sunt delimitate acestea potrivit Legii dezvoltării regionale nr. 151/1998.

(4) În vederea asigurării mijloacelor financiare necesare, în bugetul anual al fiecărui judeţ din sfera de competenţă a centrelor teritoriale se prevede un procent de minimum 0,25% din acest buget pentru finanţarea cheltuielilor curente şi de capital ale centrelor teritoriale.
	19. Se elimină.
(Amendament propus de Comisie)

	Art. 19. -  (1) Centrele teritoriale funcţionează sub îndrumarea metodologică a Centrului Naţional pentru Conservarea şi Promovarea Culturii Tradiţionale.

(2) Regulamentul cadru de organizare şi funcţionare al centrelor teritoriale pentru conservarea si promovarea culturii tradiţionale se elaborează în termen de 60 de zile de la data publicării prezentei legi în Monitorul Oficial al României, Partea I, şi se aprobă în termen de 60 de zile de la data intrării în vigoare a prezentei legi.
	20. Se elimină.

(Amendament propus de Comisie)

	Art. 20. - Centrele teritoriale pentru conservarea şi promovarea culturii tradiţionale au următoarele atribuţii pe care le exercită în judeţele aflate în sfera lor de competenţă:
a) coordonează şi îndrumă, după caz, din punct de vedere metodologic, în plan judeţean, activitatea instituţiilor publice şi a organizaţiilor cu activitate în domeniul expresiilor culturale tradiţionale;

b) editează şi difuzează publicaţii în domeniul expresiilor culturale tradiţionale;
c) iniţiază şi sprijină proiecte şi programe de promovare a expresiilor culturale tradiţionale;
d) propune Ministerului Culturii şi Cultelor acordarea titlului de “Tezaur uman viu” pentru creatorii populari prevăzuţi la art. 5;
e) efectuează studii şi cercetări privind patrimoniul imaterial.
	21. Se elimină.

(Amendament propus de Comisie)
	

	32
	Secţiunea 4

Centrele judeţene pentru patrimoniul imaterial
	22.Se elimină.
(Amendament propus de Comisie)
	Pentru reorganizarea materialului.

	33
	Art. 21. - (1) Centrele judeţene pentru patrimoniul imaterial sunt instituţii publice de cultură, cu personalitate juridică, finanţate din venituri proprii şi din alocaţii de la bugetele judeţene.

(2) În vederea asigurării mijloacelor financiare necesare, în bugetul anual al fiecărui judeţ se prevede un procent de minimum 0,15% din acest buget pentru finanţarea cheltuielilor curente şi de capital ale centrelor judeţene pentru patrimoniul imaterial.
	23. Se elimină.
(Amendament propus de Comisie)
	

	34
	Art. 22. - (1) Centrele judeţene pentru patrimoniul imaterial funcţionează sub îndrumarea metodologică a Centrului Naţional pentru Conservarea şi Promovarea Culturii Tradiţionale.

(2) Regulamentul cadru de organizare şi funcţionare al centrelor judeţene pentru patrimoniul imaterial pentru conservarea si promovarea culturii tradiţionale se elaborează în termen de 60 de zile de la data publicării prezentei legi în Monitorul Oficial al României, Partea I, şi se aprobă în termen de 60 de zile de la data intrării în vigoare a prezentei legi.
	24.Se elimină

(Amendament propus de Comisie)
	

	35
	Art. 23.- Centrele judeţene pentru patrimoniul imaterial au următoarele atribuţii:

a) editează şi difuzează publicaţii în domeniul patrimoniului imaterial;

b) iniţiază şi sprijină proiecte şi programe de promovare a artizanatului şi expresiilor culturale populare;

c) efectuează studii şi cercetări privind patrimoniul imaterial;

d) coordonează şi îndrumă din punct de vedere metodologic, în plan judeţean, activitatea aşezămintelor culturale;

e) sprijină activitatea artiştilor amatori;

f) constată încălcarea prevederilor art. 11 alin. (1) şi (2) şi sesizează instanţa de judecată competentă.
	25.Se elimină

(Amendament propus de Comisie)
	

	36
	Secţiunea 5

Muzeele
	26. Se elimină

(Amendament propus de Comisie)
	Pentru reorganizarea materialului.

	37
	Art. 24. - (1) Păstrarea şi conservarea expresiilor culturale tradiţionale în afara comunităţilor în care au fost create acestea se realizează în principal în cadrul muzeelor.

(2) Pentru îndeplinirea obiectivelor specifice activităţii muzeale, muzeele îndeplinesc următoarele atribuţii principale în domeniul expresiilor culturale tradiţionale:

a) efectuează cercetări pentru identificarea expresiilor culturale tradiţionale aflate în pericol de dispariţie şi pentru dezvoltarea colecţiilor muzeale;

b) efectuează lucrări de restaurare, păstrare şi conservare a expresiilor culturale tradiţionale care au formă materială;

c) păstrează sub forma înregistrărilor pe diferiţi suporţi a expresiilor culturale tradiţionale care nu au formă materială;

d) organizează activităţi de promovare a expresiilor culturale tradiţionale în rândul publicului larg;

e) editează, pe diferiţi suporţi, tipărituri şi reproduceri audio şi video având ca subiect expresiile culturale tradiţionale;

f) organizează, în condiţiile legii, activităţi de educative şi de formare profesională destinate oricărei persoane, indiferent de vârstă;

g) colaborează cu celelalte instituţii publice cu atribuţii în domeniul expresiilor culturale tradiţionale pentru delimitarea zonelor geografice şi a zonelor etnografice prevăzute la art. 2 lit. a) pct. iv);

h) asigură, la solicitarea celor interesaţi, consultanţă de specialitate în vederea adoptării mărcii tradiţionale distinctive.
	27. Se elimină

(Amendament propus de Comisie)
	

	38
	Secţiunea 6

Institutul de Etnografie şi Folclor “Constantin Brăiloiu”
	28. Se elimină

(Amendament propus de Comisie)
	Pentru reorganizarea materialului.

	39
	Art. 25. - (1) Institutul de Etnografie şi Folclor “Constantin Brăiloiu”, denumit în continuare Institutul, este persoană juridică română, de interes public, care funcţionează în condiţii de autonomie funcţională şi financiară sub autoritatea Academiei Române.

(2) Sediul Institutului este în municipiul Bucureşti, str. Tache Ionescu nr. 25, sector 1.

(3) Institutul funcţionează pe baza regulamentului de organizare şi finanţare propriu aprobat de Academia Română.
	29. Se elimină

(Amendament propus de Comisie)
	

	40
	Art. 26. - (1) Institutul are ca obiect de activitate realizarea de cercetări ştiinţifice fundamentale şi avansate, precum şi activităţi conexe în următoarele domenii: folcloristică, etnomuzicologie, etnocoreologie, etnografie, etnologie, arhive neconvenţionale. 

(2) Pentru realizarea obiectului său de activitate Institutul îndeplineşte următoarele atribuţii generale:

a) elaborează sinteze fundamentale, relevante pentru permanenţa şi evoluţia valorilor culturii imateriale româneşti, din ţară şi de la purtătorii din afara graniţelor, a grupurilor minoritare, precum şi publicarea lor;

b) administrează în condiţii de independenţă, conservă şi îmbogăţeşte baza de documente specifice din Arhiva neconvenţională de folclor şi etnografie, ca parte integrantă a fondului arhivistic naţional, după sistemul determinării pe genuri, specii, categorii, prin tehnică audio-vizuală şi manuscrisă în vederea consemnării fenomenelor de cultură imaterială;

c) observă impactul globalizării culturale şi defineşte ştiinţific identităţile culturale ca procese, fenomenologie, mentalitate;

d) valorifică documentele aflate în Arhiva neconvenţională de folclor şi etnografie, prin reproducerea acestor pe orice suport;

e) contribuie la dezvoltarea disciplinelor etnologice – folcloristică, etnomuzicologie, etnocoreologie, etnografie – prin corelarea cercetării teoretice cu cea cu caracter aplicativ şi valorifică rezultatele cercertărilor;

f) asigură consultanţă de specialitate Centrului Naţional pentru Conservarea şi Promovarea Culturii Tradiţionale pentru îndeplinirea atribuţiilor acestuia prevăzute la art. 16 lit. b) şi d);

g) înfiinţează şi administrează Registrul Naţional al Mărcilor Tradiţionale Distinctive.

h) elaborează şi publică lucrări în conformitate cu planurile anuale de cercetare;

i) efectuează cercetări de teren;

j) efectuează activităţi de instruire şi informare a specialiştilor şi a publicului larg.
	30.Se elimină

(Amendament propus de Comisie)
	

	41
	Secţiunea 7

Organizaţii de drept privat
	31.Se elimină

(Amendament propus de Comisie)
	Pentru reorganizarea materialului.

	42
	Art. 27. - (1) Asocierea creatorilor-interpreţi populari sau a meşteşugarilor tradiţionali în vederea adoptării mărcii tradiţionale distinctive se poate face sub forma asociaţiei sau fundaţiei.

(2) În cazul în care într-o zonă delimitată potrivit art. 2 lit. b) pct. iv) există mai multe organizaţii ale creatorilor populari, acestea vor adopta de comun acord o singură marcă tradiţională distinctivă.

(3) Membrii organizaţiilor creatorilor populari prevăzute la alin. (1) nu pot fi decât creatorii-interpreţi populari sau meşteşugarii tradiţionali din zona delimitată potrivit art. art. 2 lit. b) pct. iv).
	32.Se elimină

(Amendament propus de Comisie)
	

	42
	Art. 28 - Asociaţiile sau fundaţiile care, potrivit statutelor proprii, desfăşoară activităţi în domeniul expresiilor culturale tradiţionale, dar nu sunt organizaţii ale creatorilor populari în sensul prezentei legi nu pot adopta o marcă tradiţională distinctivă.
	33. Se elimină

(Amendament propus de Comisie)
	

	43
	CAPITOLUL VII

MARCA TRADIŢIONALĂ DISTINCTIVĂ
	34. Se elimină.
(Amendament propus de Comisie)
	Pentru reorganizarea materialului.

	44
	Art. 29. - (1) Marca tradiţională distinctivă este însemnul grafic, elementul de port sau orice formă cu exprimare fizică creată în scopul deosebirii unei creaţii populare de altele asemenea din alte zone etnografice.

(2) În vederea adoptării unei mărci tradiţionale distinctive, organizaţiile creatorilor populari vor elabora, cu sprijinul instituţiilor prevăzute în Capitolul IV Secţiunile 2 – 5, o descriere detaliată pentru creaţiile populare cărora li se aplică marca tradiţională distinctivă.

(3) Descrierea creaţiilor populare va conţine referiri la tehnicile, metodele, uneltele şi materiile prime utilizate, elementele de design caracteristice, inclusiv regimul cromatic, precum şi la orice alte elemente care să poată permite identificarea corectă şi completă a creaţiei populare.
	35. Se elimină

(Amendament propus de Comisie)
	

	45
	Art. 30. - (1) Marca tradiţională distinctivă poate fi utilizată pentru orice creaţie artistică şi tehnică tradiţională care întruneşte condiţiile prevăzute la art. 10 alin. (1).

(2) Utilizarea unei mărci tradiţionale distinctive fără acordul exprimat în scris al organizaţiei creatorilor populari care a adoptat-o şi în alte condiţii decât cele prevăzute în prezenta lege constituie infracţiune şi se sancţionează cu amendă între 500 şi 2000 RON. 

(3) Săvârşirea faptei prevăzute la alin. (2) de către persoana juridică se sancţionează cu amendă şi cu pedeapsa complementară a suspendării activităţii persoane juridice pe o durată de 2 ani.
	36.Se elimină

(Amendament propus de Comisie)
	

	46
	CAPITOLUL VIII

DISPOZIŢII TRANZITORII ŞI FINALE

	37. Se elimină
(Amendament propus de Comisie)
	Pentru reorganizarea materialului.

	47
	Art. 31. - La data intrării în vigoare a prezentei legi se abrogă art. 3 alin. (1) lit. d) din Ordonanţa Guvernului nr. 99/2000 privind comercializarea produselor şi serviciilor de piaţă, publicată în Monitorul Oficial al României, Partea I, nr. 424 din 1 septembrie 2000, aprobată cu modificări şi completări prin Legea nr. 650/2002.
	38. Se elimină

(Amendament propus de Comisie)

